CELEX: 62017TA0571
Language: bg
Date: 2020-04-02 00:00:00
Title: Дело T-571/17: Решение на Общия съд от 2 април 2020 г. — UG/Комисия (Публична служба — Договорно наети служители — Договор за неопределено време — Член 47, буква в), подточка i) от Условията за работа на другите служители — Прекратяване с предизвестие — Основания за прекратяване — Поведение в службата и на работното място, несъвместимо с интереса на службата — Явна грешка в преценката — Проверка относно точността на фактите — Липса на доказателства — Отговорност — Имуществени вреди — Изплащане на дължими трудови възнаграждения)

25.5.2020   
            
            
               BG
            
            
               Официален вестник на Европейския съюз
            
            
               C 175/10
            
         
      Решение на Общия съд от 2 април 2020 г. — UG/Комисия
      (Дело T-571/17) (1)
      
      (Публична служба - Договорно наети служители - Договор за неопределено време - Член 47, буква в), подточка i) от Условията за работа на другите служители - Прекратяване с предизвестие - Основания за прекратяване - Поведение в службата и на работното място, несъвместимо с интереса на службата - Явна грешка в преценката - Проверка относно точността на фактите - Липса на доказателства - Отговорност - Имуществени вреди - Изплащане на дължими трудови възнаграждения)
      (2020/C 175/11)
      Език на производството: френски
      
         Страни
      
      
         Жалбоподател: UG (представители: M. Richard и P. Junqueira de Oliveira, адвокати)
      
         Ответник: Европейска комисия (представители: G. Berscheid, L. Radu Bouyon и B. Mongin)
      
         Предмет
      
      Жалба, подадена на основание член 270 ДФЕС, от една страна за отмяна на решението от 17 октомври 2016 г., с което Служба „Инфраструктура и логистика в Люксембург“ (OIL) на Комисията прекратява на основание член 47, буква в), подточка i) от Условията за работа на другите служители на Европейския съюз договора за наемане на работа на жалбоподателката, считано от 20 август 2017 г., и от друга страна, за присъждане на обезщетение за имуществените вреди, които жалбоподателката твърди, че е претърпяла вследствие на това решение, както и за неимуществени вреди, които твърди, че е претърпяла от унизителното отнасяне, на което е била подложена поради нейната синдикална дейност и ползването на родителския отпуск.
      
         Диспозитив
      
      
                  1)
               
               
                  Отменя решението на Европейската комисия от 17 октомври 2016 г. за прекратяване на договора за неопределено време на г-жа UG.
               
            
                  2)
               
               
                  В срок от три месеца от обявяването на настоящото междинно решение страните следва да представят пред Общия съд или определения по общо съгласие размер на паричното обезщетение, произтичащо от незаконността на решението от 17 октомври 2016 г., или, при липсата на споразумение, исканията си в цифрово изражение относно размера на това обезщетение.
               
            
                  3)
               
               
                  Отхвърля жалбата в останалата ѝ част.
               
            
                  4)
               
               
                  Не се произнася по съдебните разноски.
               
            
         (1)  ОВ C 357, 23.10.2017 г.